钦定古今图书集成/明伦汇编/氏族典/第179卷 > 《廖用贤尚友录》 > 边让
## 钦定古今图书集成/明伦汇编/氏族典/第179卷 > 《廖用贤尚友录》 > 边让

按《后汉书边让传》：“让字文礼，陈留浚仪人也。少辩博，
能属文，作《章华赋》，虽多淫丽之辞，而终之以正，亦如
相如之讽也。大将军何进闻让才名，欲辟命之，恐不
至，诡以军事征召。既到，署令史。让善占射，能辞对，时
宾客满堂，莫不羡其风，议郎蔡邕深敬之。让后以高
才擢进，屡迁出为九江太守，不以为能也。初平中，王”
室大乱，让去官还家。恃才气，不屈曹操，多轻侮之言。
建安中，其乡人有构让于操，操告郡就杀之，文多遗
失。